Jelgavas novada pašvaldības

Jelgavā, 2019.gada 27.februāra (protokols Nr. 2, 23.§)

**SAISTOŠIE NOTEIKUMI Nr.1**

**“Par Jelgavas novada pašvaldības budžetu 2019. gadam”**

Izdoti saskaņā ar likuma

“Par pašvaldībām” 46.pantu un

likuma “Par pašvaldību budžetiem” 16. un 17.pantu

1. Apstiprināt Jelgavas novada pašvaldības (turpmāk – pašvaldības) pamatbudžetu 2019.gadam ieņēmumos 30 457 459 *euro* apmērā saskaņā ar 1.pielikumu.
2. Apstiprināt pašvaldības iepriekšējā saimnieciskā gada pamatbudžeta līdzekļu atlikumu 3 841 799 *euro* apmērā saskaņā ar 1.pielikumu.
3. Apstiprināt Jelgavas novada pašvaldības pamatbudžetu 2019.gadam izdevumos 38 207 079 *euro* apmērā saskaņā ar 1.pielikumu.
4. Apstiprināt pašvaldības saistību un sniegto galvojumu apmēru 2019.gadam, saskaņā ar 4.,5.pielikumu.
5. Apstiprināt pašvaldības speciālo budžetu (īpašiem mērķiem iezīmēti ieņēmumi un izdevumi) 2019.gadam ieņēmumos 1 094 307 *euro* apmērā, iepriekšējā saimnieciskā gada speciālā budžeta līdzekļu atlikumu 1 040 709 *euro* apmērā un izdevumos 2 002 295 *euro* apmērā saskaņā ar 2.pielikumu.
6. Apstiprināt pašvaldības ziedojumu un dāvinājumu budžetu 2019.gadam ieņēmumos 670 *euro* apmērā, iepriekšējā saimnieciskā gada ziedojumu un dāvinājumu budžeta līdzekļu atlikumu 49 999 *euro* apmērā un izdevumos 47 416 *euro* apmērā saskaņā ar 3.pielikumu.
7. Apstiprināt dotācijas apjomu no pašvaldības pamatbudžeta līdzekļiem 813 464 *euro* apmērā SIA „Jelgavas novada KU”, tajā skaitā:
	1. infrastruktūras atlaides piemērošanai par piegādāto ūdeni 664 *euro* apmērā;
	2. zaudējumu segšanai pirts pakalpojumu sniegšanai iedzīvotājiem 19 456 *euro* apmērā;
	3. pašvaldībai piederošo un valdījumā esošo kapsētu apsaimniekošanai 228 958 *euro* apmērā;
	4. pašvaldībai piederošo un valdījumā esošo teritoriju uzkopšanai un uzturēšanai 555 432 *euro* apmērā;
	5. decentralizētās kanalizācijas reģistra izveidei un reģistrācijas uzsākšanai 8 954 *euro* apmērā.
8. Apstiprināt dotācijas apjomu no pašvaldības speciālā budžeta dabas resursu nodokļa ieņēmumiem 110 963 *euro* apmērā SIA „Jelgavas novada KU”, tajā skaitā:
	1. ūdenssaimniecības attīstībai - ūdens atdzelžošanas staciju izbūvei, kanalizācijas sūkņu stacijas rekonstrukcijai un notekūdeņu attīrīšanas iekārtu uzlabošanai 82 000 *euro* apmērā;
	2. lielgabarīta atkritumu izvešanai 28 963 *euro* apmērā.
9. Pašvaldības domes priekšsēdētājam ir tiesības līdzekļus no programmas “Izdevumi neparedzētiem gadījumiem” piešķirt neatliekamu un nozīmīgu pasākumu īstenošanai, kas nav paredzēti pašvaldības pamatbudžeta apropriācijās, nepārsniedzot rezervēto līdzekļu apjomu, visus piešķīrumus iekļaujot kārtējos saimnieciskā gada budžeta grozījumos, kurus apstiprina Jelgavas novada domes sēdē**.**
10. Apstiprināt pašvaldības pamatbudžetā finansējumu 10 000 *euro* apmērā “Avāriju vai stihisko nelaimju seku likvidācijai” un rezervēt šo līdzekļu apjomu līdz saimnieciskā gada beigām.
11. Budžeta izpildītājiem saimnieciskā gada laikā atļauts realizēt izdevumus tādā apmērā, kādā tiem Jelgavas novada dome apstiprinājusi asignējumus no vispārējiem ieņēmumiem, kā arī no budžeta izpildītāja faktiski gūtajiem ieņēmumiem par sniegtajiem maksas pakalpojumiem un no citiem pašu ieņēmumiem. Budžeta izpildītāji atbild par to, lai budžeta izdevumi tiktu veikti saskaņā ar pašvaldības noteiktajiem mērķiem, apstiprinātiem darbības plāniem un izdevumi nepārsniegtu tāmē apstiprinātos plānotos budžeta izdevumus ekonomiskās klasifikācijas kodu pirmās zīmes ietvaros.
12. Starplaikos starp budžeta grozījumiem pašvaldības saistošajos noteikumos par budžetu, budžeta izpildītājiem ir tiesības veikt tāmju grozījumus saskaņā ar pašvaldības Budžeta sagatavošanas un izpildes organizēšanas kārtību.

Pielikumā:

1. 1.pielikums “Pamatbudžeta ieņēmumu un izdevumu kopsavilkums 2019.gadam”.
2. 2.pielikums “Speciālā budžeta ieņēmumu un izdevumu kopsavilkums 2019.gadam”.
3. 3.pielikums “Ziedojumu un dāvinājumu ieņēmumu un izdevumu kopsavilkums 2019.gadam”.
4. 4.pielikums “Aizņēmumi 2019.gadam”.
5. 5.pielikums “Aizņēmumu un galvojumu saistību apmērs 2019.gadam”.
6. 6.pielikums “Budžeta izdevumu sadalījums pa prioritātēm un rīcības virzieniem 2019.gadam”.
7. Paskaidrojuma raksts par Jelgavas novada pašvaldības budžetu 2019.gadam.

Jelgavas novada domes priekšsēdētājs Z.Caune